b'\n_START_ARTICLE_\nTerje Larsen (Vandreren)\n_START_SECTION_\nTidlig liv\n_START_PARAGRAPH_\nLarsen ble f\xc3\xb8dt 22. august 1958 i en sig\xc3\xb8ynerfamilie i Sandviken i Bergen og hadde fire s\xc3\xb8sken. Gamle bekjente beskrev familien som veldig interessert i friluftsaktiviteter, og at de brukte mye tid utend\xc3\xb8rs. Barna l\xc3\xa6rte tidlig \xc3\xa5 overleve i fjellet. De kunne jakte, fiske, og lage "alt mulig med hendene sine." Barna l\xc3\xa6rte ogs\xc3\xa5 \xc3\xa5 ferdes og overleve i skogen._NEWLINE_I tillegg til utend\xc3\xb8rsaktiviteter hadde Larsen en stor lidenskap for fotball, og det var forventet at han skulle bli profesjonell fotballspiller. Han spilte som ving hos IL Sandviken. Etter skolen dro han til K\xc3\xb8benhavn og sluttet seg til den danske klubben Fremad Amager, men etter kort tid falt han ut av laget og begynte \xc3\xa5 leve p\xc3\xa5 gata.\n_START_SECTION_\nKriminelle liv\n_START_PARAGRAPH_\nEtter hjemkomsten til Bergen fra K\xc3\xb8benhavn p\xc3\xa5 slutten av 1970-tallet var han b\xc3\xa5de hjeml\xc3\xb8s og arbeidsl\xc3\xb8s. Han begynte raskt \xc3\xa5 bryte inn i flere hytter, og han fikk sin f\xc3\xb8rste dom i 1979. Han fortsatte med innbrudd i omr\xc3\xa5det rundt Bergen, f\xc3\xb8r han flyttet til Voss og Hardanger. Her raidet han omr\xc3\xa5det og hadde store deponier med stj\xc3\xa5lne varer. 20. juli 1989 forlot han Bergen med sin fetter og venn Svend Dahle og flyttet til \xc3\x98stlandet. Ett \xc3\xa5r senere, den 3. august 1990, br\xc3\xb8t de to seg inn i en hytte i Tolga i \xc3\x98sterdalen. Begge var overstadig beruset etter \xc3\xa5 ha drukket opp alkoholen de fant i hytten og de begynte \xc3\xa5 sloss. Larsen forlot hytta, og da han kom tilbake fant han hytta brent ned og Dahle l\xc3\xa5 d\xc3\xb8d inne i den. Larsen ble siktet og d\xc3\xb8mt for uaktsomt drap, men ble senere l\xc3\xb8slatt p\xc3\xa5 pr\xc3\xb8ve._NEWLINE_Etter \xc3\xa5 ha mottatt tretten dommer gjennom 1990-tallet for over 450 innbrudd, ble han arrestert p\xc3\xa5 nytt i oktober 2000, og siktet for 221 nye innbruddstilfeller, og han ble senere d\xc3\xb8mt til tre \xc3\xa5r i fengsel. Ett \xc3\xa5r senere, i slutten av april 2001, r\xc3\xb8mte han fra fengselet mens han var p\xc3\xa5 midlertidig pr\xc3\xb8vel\xc3\xb8slatelse. Etter at han r\xc3\xb8mte til skogs satte han igang med en massiv innbruddsb\xc3\xb8lge. I l\xc3\xb8pet av de neste fire m\xc3\xa5nedene br\xc3\xb8t Larsen seg inn i 60 hytter i Ringsaker, og over 50 hytter i Stor-Elvdal, 25 hytter i Alvdal og Folldal, samt over 30 hytter rundt Dovre. I midten av august hadde s\xc3\xb8ket etter Larsen hadde blitt til en omfattende menneskejakt som involverte politiet, jegere, hytteeiere og lokale frivillige. Jakten innebar s\xc3\xb8k gjennom skog og villmark, samt 24-timers patruljering av popul\xc3\xa6re turomr\xc3\xa5der for \xc3\xa5 lete etter spor av den beryktede \xc2\xabVandreren\xc2\xbb._NEWLINE_Den 19. august, etter at politiet hadde mottatt dusinvis av anmeldelser av hytteinnbrudd, begynte politiet begynte \xc3\xa5 plotte Larsen reiseruter inn p\xc3\xa5 kartet. Politiets analytikere leste terrenget og beregnet hva som sannsynligvis ville v\xc3\xa6re Larsens neste trinn. Deretter organiserte de seg slik at politiet kunne v\xc3\xa6re ett skritt foran Larsens reiserute. Planen fungerte, og politiet klarte \xc3\xa5 spore opp Larsen n\xc3\xa5r han vandret p\xc3\xa5 den fjellrike grensen mellom Lom og Skj\xc3\xa5k. Han ble satt i h\xc3\xa5ndjern og eskortert under streng bevoktning et par kilometer gjennom bratt og vanskelig terreng til n\xc3\xa6rmeste vei, f\xc3\xb8r han ble transportert tilbake til fengselet i H\xc3\xb8nefoss. Den 23. august 2005 var Larsen igjen ute p\xc3\xa5 pr\xc3\xb8ve, men nok en gang forsvant han inn i skogen. Nesten umiddelbart etter dette ble politiet nedrent av anmeldelser om innbrudd i hytter og fjellstuer i hele Buskerud fylke. Etter at politiet hadde mottatt et tips p\xc3\xa5grep de Larsen den 10. oktober 2005. Han tilsto \xc3\xa5 ha brutt seg inn i 70 hytter i Sigdal, Modum, \xc3\x98vre Eiker og Ringerike. Han ble d\xc3\xb8mt til ytterligere 2 \xc3\xa5r og 6 m\xc3\xa5neders fengsel i februar 2006._NEWLINE_Larsen ble senere fengslet i Ringerike Fengsel. I 2007 ble han brutalt overfalt av en annen medfange etter en krangel, noe som f\xc3\xb8rte til at han fikk en hjernebl\xc3\xb8dning som krevde livreddende kirurgi.\n_START_SECTION_\nPause og veien tilbake til kriminalitet\n_START_PARAGRAPH_\nEtter \xc3\xa5 ha blitt l\xc3\xb8slatt fra fengselet litt etter 2008, tilbragte Larsen litt tid p\xc3\xa5 et psykiatrisk sykehus hvor han ble behandlet for angst og depresjon. Larsen tilbrakte mange \xc3\xa5r ute av det offentlige s\xc3\xb8kelyset uten \xc3\xa5 beg\xc3\xa5 straffbare handlinger. Den 23. juli 2013 ankom en familie sin hytte p\xc3\xa5 Geilo. Mens de var i ferd med \xc3\xa5 innse at noen hadde brutt seg inn, kom Larsen ut fra ett av soverommene i hytten, presenterte seg selv, gikk ut av hytten og forsvant etter hvert inn i skogen. Den 31. juli samme \xc3\xa5r ble han arrestert utenfor Geilo, og senere tilsto han ytterligere syv innbrudd.\n_START_SECTION_\nD\xc3\xb8d\n_START_PARAGRAPH_\n10. mai 2018 d\xc3\xb8de Larsen etter et hytteinnbrudd ved en hytte vest for Gj\xc3\xb8vik. Det var et ektepar p\xc3\xa5 tur som fant Terje Larsen alvorlig skadd ved en hytte i Korperuddalen p\xc3\xa5 Reinsvoll i Vestre Toten kommune. Ekteparet startet f\xc3\xb8rstehjelp p\xc3\xa5 den skadde mannen, og et legehelikopter kom etter hvert til stedet, men livet sto ikke til \xc3\xa5 redde. Larsen ble erkl\xc3\xa6rt d\xc3\xb8d av en lege p\xc3\xa5 stedet. Larsen trolig p\xc3\xa5dro seg skader etter \xc3\xa5 ha knust et vindu p\xc3\xa5 hytta i fors\xc3\xb8ket p\xc3\xa5 \xc3\xa5 bryte seg inn.\n_START_SECTION_\nModus operandi\n_START_PARAGRAPH_\nLarsen ble d\xc3\xb8mt 15 ganger for \xc3\xa5 ha beg\xc3\xa5tt i underkant av 800 separate innbrudd. Han var mistenkt for \xc3\xa5 ha gjennomf\xc3\xb8rt flere tusen. Mistanken om dette skyldtes at hans modus operandi var uendret i alle \xc3\xa5rene han var virksom. N\xc3\xa5r han hadde brutt seg inn i en tom hytte eller fjellstue pleide han \xc3\xa5 bo der noen netter, drikke all alkohol han kunne finne, samt spise all tilgjengelig mat. Larsen var alkoholiker, og tidligere narkotikaavhengig._NEWLINE_Eierne har ogs\xc3\xa5 beskrevet av hyttene han br\xc3\xb8t seg inn i ofte var dekket av oppkast og urin, og som regel etterlot han avf\xc3\xb8ring p\xc3\xa5 stuegulvet. Han stjal ogs\xc3\xa5 vanligvis utstyr som soveposer og kl\xc3\xa6r, som han trengte for \xc3\xa5 vandre videre i villmarken.\n_START_SECTION_\nI media\n_START_PARAGRAPH_\nI 2019 publiserte VG en podkastserie i fire episoder basert p\xc3\xa5 32 timers opptak av samtaler med \xc2\xabVandreren\xc2\xbb.'